32002R1836
L 278/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1836/2002 НА КОМИСИЯТА
от 15 октомври 2002 година
за изменение на Регламент (ЕО) № 2138/97 за определяне на границите на еднородните производствени зони за маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 година за създаване на обща организация на пазара на масла и мазнини (1), последно изменен с Регламент (ЕО) № 1513/2001 (2),
като взе предвид Регламент (ЕИО) № 2261/84 на Съвета от 17 юли 1984 година за установяване на общи правила за отпускане на помощ за производство на маслиново масло и помощ за организации на производителите на маслиново масло (3), последно изменен с Регламент (ЕО) № 1639/98 (4), и по-специално член 19 от него,
като има предвид, че:
(1)
Член 18 от Регламент (ЕИО) № 2261/84 предвижда добивът на маслини и маслиново масло да бъде определен по еднородни производствени зони въз основа на данните, предоставени от държавите-членки производителки.
(2)
Границите на производствените зони са определени в приложение към Регламент (ЕО) № 2138/97 на Комисията от 30 октомври 1997 г. за определяне на границите на еднородните производствени зони за маслиново масло (5), последно изменен с Регламент (ЕО) № 2193/2001 (6). Поради административни и структурни причини еднородните производствени зони в Испания и Италия следва да бъдат променени за 2001-2002 пазарна година.
(3)
Мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2138/97 се изменя, както следва:
1.
В точка А провинциите „Brescia“, „Roma“, „Caserta“, „Lecce“, „Potenza“, „Cosenza“, „Reggio Calabria“, „Vibo Valentia“, „Siracusa“ и „Sassari“ се заменят в съответствие с приложението към настоящия регламент.
2.
В точка Г под заглавието „Comunidad autónoma: Andalucía“ към зона 4 („Serranía de Ronda“) в провинция „Málaga“ се добавя „Genalguacil“.
3.
В точка Г под заглавието „Comunidad autónoma: Aragón“:
-
към зона 2 в провинция „Zaragoza“ се добавя „Ruesca“,
-
„Cuervo (El)“ се добавя към зона 3 и „Segura de Baños“ се добавя към зона 4 на провинция „Teruel“, и
-
„Ibieca“ и „Ortilla“ се добавят към зона 5 на провинция „Huesca“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 ноември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 октомври 2002 година.